《次韵张伯雨蕉池积雪诗二首 其二》
元代·刘汶

仙掌金盘列风露，人间琛宝多飘零。忽看铜洗土花碧，侧想玉飘云鬟青。

千年偶在聊寓意，万物终毁无逃形。吾徒汲古宁玩物，愿子及泉资绠瓶。

作者简介：鄜州人，字师鲁。自胄学以文艺擢高科，由端本堂司经，拜西台监察御史。纠劾不避忤时贵。累官户部尚书。以诗鸣于时。有《师鲁集》。